Отчет за дейността на НЧ“Съзнание-1928г.“

с.Дъскотна за 2021год.

От историята знаем, че нашите възрожденци, жадни за просвета и култура, поставиха основите на читалищната дейност в България. Днес ние, техните наследници, се гордеем, че тази „Обществена къща” /така с любов наричаше Раковски нашите читалища/ се превърна в център на националния дух, на националните традиции, носител на важна мисия –да възпитава, да развива поколения напред. Днешните читалища в условията на тотална демографска криза, остават единствените огнища, в които можеш да докоснеш духовния свят.Духовния свят на човека до теб, а не виртуалния, студен и пресметлив свят на интернет.Днес в епохата на отчуждаване единствено читалищата могат да съберат човеците отново заедно! Читалището заедно с уредената библиотека към него предоставя информация за разширяване на познанията, дава възможности за усвояване на културни ценности, осъществява социални контакти, грижи се за съхраняване, издирване, популяризиране и обогатяване на културните традиции, изучава миналото и настоящето на родния край, разнообразява културния отдих, организира свободното време на населението.

Измина още една година - година на труд, ограничения и забрани , които дадоха отражение в работа ни !

Към читалището функционира библиотека, която обслужва местното население и учениците от ОУ“Климент Охридски“ - от селата Дъскотна, Дропла, Снежа и Ясеново.

В своята мащабност културната политика на библиотеката има една основна цел, а именно всеобхватно, чрез всички възможни съвременни форми да разкрива богатството на книгите и да поддържа импулса за разпространение на културни ценности. В продължение на три поредни години библиотеката кандидатства по проекти от Министерството на Културата по програма „Българските библиотеки-съвременни центрове за четене и информираност”. Три поредни години се възползвахме от спечелените проекти, което обнови и актуализира фонда на библиотеката. Благодарение на новите книги и интереса на читателите – малки и големи, беше изцяло привлечен в библиотеката, което пък рефлектира върху посещаемостта в библиотеката. И тук е мястото да насърча колегите да не се страхуват, а просто да кандидатстват!

Фонда на библиотеката се обогати с нови издания от български и чужди автори, детска, художествена и отраслова литература от различни отдели на знанието. В момента фонда наброява 12239 тома литература. Набавени библиотечни документи през годината няма, няма и отчислени материали. Броят на читателите през годината е 161 от които 89 до 14год и 72 над 14 г. Посещенията са 1083, заетите библиотечни документи са 2724 тома.: 1246т. - художествена, 183т. – отраслова, 1087т.- детска художествена и 208т. - детска отраслова. Цифрите са по малки от годините до сега, но това се дължи на забраните и ограниченията във връзка с пандемията! Периодични издания не получаваме поради липса на средства. Няма и през настоящата 2022г.

Идeйно-възпитателната работа е тясно свързана с културномасовата.

Наред с отбелязването на бележитите дати и годишнини се честват празници, традиции и обичаи. За ознаменуването им се провеждат: литературни вечери, утра, рецитали, витрини, викторини, конкурси, кътове и др.,които в отчетната година бяха сведени до минимум във връзка с извънредното положение на Ковид 19. Такива са провеждани за: - 6януари 1848г. – рожд. на Ботев; 19 февруари – 1873г. обесването на В.Левски; 3март – Националния празник на България; 24май-ден на славянската писменост и култура; 2 юни-деня на Ботев и загиналите за свободата на България; 15 септември - първият учебен ден.

С учениците от първи клас, след изучаване на букварчето провеждаме литературна екскурзия - „Вече сме читатели на библиотеката“. Пак с учениците организираме и седмицата на детската книга и изкуства за деца и юноши – състезания, конкурси, викторини, витрини, изложби, колективни четения, драматизации на приказки или лит. произведения и др.

* „Най добър четец”
* „Стани богат на знания” / - „Прочети ми приказка”

Специално внимание се обръща на работата с деца и читатели до 14г.- лица със специални образователни потребности, с цел приобщаване потребителите към богатото информационно общество.

Такива са груповите посещения в библиотеката:

- с началния курс: Четене на любими приказки

- с прогимназията: Моята любима книга

Такива проведохме:

**С началния курс**

Колективно посещение в библиотеката посветено на:

- Стоян Михайлов Попов /Чичо Стоян/- 155г. от рождението му и четене на стихотворения от „ Сърдитко“- стихосбирката му за деца.

- 55 г. от смъртта на Светослав Минков – четене на приказките му.

- По случай 195г. от рождението на Карло Колоди с група ученици от началния курс и по-малки деца проведохме колективно четене „Прочети ми приказка” където по големите четяха на по малките „Приключенията на Пинокио”

**С учениците от горния курс**

Със V клас четене и отгатване на гатанките на Дядо Благо – посветено на 155г. от рождението на Стоян Стойчев Русев /1866-1936/

Със VI и VII клас среща разговор посветена на 55 г. от смъртта на Веселин Ханчев български поет и преводач.

Юли-август: Лято в библиотеката

Във връзка с тези годишнини :

- 08.07 - 400 г. от рождението на **Жан дьо Лафонтен** – френски баснописец (1621-1695)

- 26.09 - 135 г. от рождението на **Ран Босилек** – български писател, поет и преводач (1886-1958)

с групичка ученици от началния курс в библиотеката четохме басните на Лафонтен и приказките на Ран Босилек.

**Със по големите** – Среща разговор посветена на:

- Дамян Дамянов - четене на стиховете му.

- Недялко Йорданов – среща разговор за него и от него/негови творби/!

На 8 декември честваме патронния празник на училището Св. Климент Охридски с богата литературно-музикална програма.- През изминалата 2021 обаче беше онлайн.

„Коледен Базар“ – също нямаше!

## За разлика от това пък имаше - Първомартенска обредност: Баба Марта закичва с мартеници за здраве и берекет „Баба Марта бързала – мартенички бели и червени вързала.” Със събраните средства се закупиха лакомства на учениците.

Със съселяните пък организираме празниците: Бабин ден, Трифон Зарезан, 8 март, Първа пролет, Великден, Коледа и др. такива –през отчетната година в много тесен кръг.

Към читалището функционира и „Клуб Краезнание“, където се запознаваме с традиции и обичаи на населенито ни и ги съпоставяме. Продължаваме да обогатяваме информацията за старите родове в с.Дъскотна. Кои са те, от къде идват, и от кога живеят в селото ни, справки и допълнения към вече написаната брошурка „Дъскотна отколе“.

Имаме: - коледарска група ; група за автентичен фолклор на етносите; певческа група ,но както споделих по горе много от заплануваните мероприятия се провалиха!Съсредоточихме се в по малки сбирки в библиотеката, повече витрини, мероприятия в намален състав и повече библиотечни сбирки и обновяване и прочистване на фонда на библиотеката.

Дейността на читалището е тясно свързана с дейността на училището. Повече от половината от читателите на библиотеката са учащи 98 и учители 18. С болка обаче искам да споделя, че с всеки изминал ден посещаемостта на учениците от горния курс / V – VII кл. / намалява. Може би заради повечето учебен материал, а така също и връзката с Интернет. През годината съвместно работихме по проект по който се обособиха 2 групи със занимания по интереси.:

- По литературознание: „Искам да знам” и „Езикът е изкуство” - със специални образователни потребности

- По занимания по интереси: „Насърчаване на четенето“, „Природата, моя приятел“,“Заедно сме по добри“, „Магията на танца”

В продължение на три дни 24,25 и 26 ноември, учителите заедно с учениците по групи и класове посещаваха библиотеката по различни форми за насърчаване на четенето и ползите от него!

С групите участваме в местни и общински сбирки.Тази година сбирки имаше, но по малко в сравнение с предходните години.

Тази пандемия ни окърши от всякъде!

Библиотеката все още се помещава в двете стаи на първия етаж в сградата на Кметството. Тази година направиха саниране на сградата на Кметството. Така, че поне отвън сме обновени.

Да си пожелаем през новата 2022г. да сме по здрави, по добри, по успешни, а Вие да сте по щедри!

**О Т Ч Е Т**

библиотечен и финонсов

на НЧ“Съзнание-1928г.“с.Дъскотна за 2020г.

Библиотечния фонд с който разполага библиотеката при читалището е 12239т. литература.Отчетен е по съдържание и по вид. Набавените библ. мат-ли през годината няма. Няма и отчислени бил. мат-ли. Броят на читателите в Библиотеката е 161: до 14г.-89, над14г.- 72, учители-18. Посещенията са 1083 от които 614 за дома и 469 в читалня. Заетите библиотечни материали са 2724т.Отраслова 183т.; художествена 1246т. /българска-329 и чужда 917т./; детска общо 1295т.: ДО-208т. и ДХ-1087т. Получавани пер. изд. през годината нямаше, няма и за 2022г.

По финансовия отчет информацията е следната:

Наличност на 01.01.2020г. - 1275 лв. Получената субсидия от общ.Руен е 11484 лв., собствени приходи – 225 лв.

**Всичко приходи за 2021г. - 12984лв.**

За заплати са изразходвани - 7337лв.

Социални осигуровки - 2246лв.

Вноски ДДФЛ - 722лв.

Здр.осигурителни. вноски от раб-ля - 450лв.

Други материали - 30лв.

Интернет – 50 лв.

Изготвяне и обявяване на ГФО в

Агенцията по вписване - 62лв.

чл. внос за СНЧ - 30лв.

пощенски услуги - 5лв.

Счетоводни услуги - 260лв.

Такси банково обслужване - 225лв.

Трудова медицина - 84лв.

Преинсталиране на компютър – 20лв.

Нал. За текущи разходи - 87лв.

**Всичко разходи за 2020г. са 11608лв**

наличност на 01.01.2022г. - 1376лв.

Ръководните и Контролни органи на Народно Читалище” Съзнание – 1928г.” с.Дъскотна, общ.Руен, обл.Бургас

ЧиталищноНастоятелство:

Председател - ПепаИвановаДимитрова

Членове - Зиля Мустафа Читак

- Катя Кръстева Узунова

- Ванина Станиславова Георгиева

- Василка Тодорова Иванова

Проверителна комисия:

Председател – Мария Стоянова Димитрова

Членове: Богдан Митев Дяков и Донка Димова Парушева

Читалището се представлява от Председателя и секретаря заедно и поотделно!